Κρίκελλο Ευρυτανίας

Το Κρίκελλο είναι ορεινό χωριό του νομού Ευρυτανίας. Είναι χτισμένο σε υψόμετρο 1.120 μέτρων στην ανατολική πλευρά του όρους ΚαλιακούδαΝομός Ευρυτανίας, σελ. 130-131, κοντά στις πηγές του Κρικελλοπόταμου (ή Κρικελλιώτη), και αποτελεί έναν από τους πιο ορεινούς οικισμούς της Ελλάδας.

Υπήρξε έδρα του τέως δήμου Ευρυτάνων από το 1833 και αναγνωρίστηκε ως κοινότητα το 1912. Σήμερα υπάγεται στον καλλικρατικό δήμο Καρπενησίου ενώ μέχρι το 2010 αποτελούσε την έδρα του καποδιστριακού δήμου Δομνίστας και ο πληθυσμός του, σύμφωνα με την απογραφή του 2011, είναι 161 κάτοικοι. Απέχει 31 χιλιόμετρα από το Καρπενήσι.

Στη διαδρομή προς το Κρίκελλο εντοπίζεται η θέση Κοκκάλια, όπου το 279 π.Χ. οι Αιτωλοί νίκησαν τους ΓαλάτεςΝομός Ευρυτανίας, σελ. 200.

Στις 28 Οκτωβρίου 1942 διεξήχθη η πρώτη μάχη τμήματος του ΕΛΑΣ υπό τον Άρη Βελουχιώτη κατά των Ιταλών στη θέση ΚουφόβρυσηΝομός Ευρυτανίας, σελ. 208.

Ωστόσο, σε χάρτη Αρμανίτικου (Βλαχικού) πληθυσμού στην Ελλάδα, καταγράφεται με το όνομα, Crichelul. Πιθανόν λόγο του Αρωμανικού πλυθησμού της περιοχής.

Βιβλιογραφία
Συλλογικό έργο, 2006, Νομός Ευρυτανίας, τόμος 13, σειρά ΕΛΛΑΔΑ, Αθήνα, Εκδόσεις Δομή

Παραπομπές

Εξωτερικοί σύνδεσμοι

GTP - Greek Travel Pages
Κρίκελλο Ευρυτανίας 


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας